Нарва

Нарва, Нарова — Эстония менен Ленинград областынын (РСФСР) чегиндеги дарыя. 

Узундугу 77 км, алабынын аянты 56 200 км2. Чуд-Псков көлүнөн башталып, Балтика деңизиндеги Финн булуңуна куят. Нугунун аки таш тектүү жерлеринде босоголор көп. Кар, жаан-чачын жана жер астындагы суулардан куралат. Куймасы — Плюсса (оң). Жылдык орт. чыгымы 415 м3/сек. 

Дарыяда Нарва ГЭСи жана суу сактагычы курулган. Боюнан Нарва жана Ивангород шаарлары орун алган.

 Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаева. -Бишкек: Кыргыз Совет Энциклопедиясынын башкы редакциясы, 1979. Том 4. Лактация - Пиррол. - 656 б.

Категория:РФ дарыялары‎‎
Категория:Эстония